Άσπρη ζάχαρη τριμμένη 
στο κορµάκι σ’ απλωμένη 


Άσπρη ζάχαρη και μέλι 
η καρδιά µου εσένα θέλει 


Άλλα λες κι άλλα µου κάνεις 
το βαλες να µε τρελάνεις 


Άλλα µου πες στο πηγάδι 
κι άλλα µου κανες το βράδυ 


Άλλα µου λεγες το γιόµα 
κι άλλα µου κανες στο στρώμα 


Το δικό µου το κεφάλι 
τα θελε κι ας τα τραβάει 


Ο σεβντάς έχει ένα χάλι 
φέρνει αντράλα στο κεφάλι 


Το σεβντά µου ν᾿ αποκτήσεις 
και τρελή να καταντήσεις 


Τι να κάνω τι να γένω 
τι εἶναι τούτα που παθαίνω 


βάρα µε µε το μαχαίρι 
και µε το δικό σου χέρι 


Για τα σένα για τα σένα 
πάω κι έρχομαι στα ξένα 


Για τε σένα παίζουν τούτα 
τα βιολιά και τα λαούτα 


Αναστέναξα και είπα 
που 'σ’ αγάπη µου να σ)είχα 


Τα ματάκια σου θυμάμαι 
και τα βράδια δεν κοιμάμαι 


Μαύρα μάτια μαύρα φρύδια 
ζωντανόν µε τρων τα φίδια 


Μαύρα μάτια και μεγάλα 
ζυμωμένα µε το γάλα 


Μαύρα μάτια που χεις κόρη 
φαίνετ᾽είσ᾽ απ’το Ζαγόρι 


Μαύρα μάτια στο ποτήρι 
γαλανά στο παραθύρι 


Δώσ) µου δυο γλυκά φιλάκια 
στο λαιμό και στα ματάκια 


Έλα φίλα µε στα μάτια 
κι άσε τώρα τα γινάτια 


